



CFR Cluj întâlnește pe Sepsi în campionat, pe terenul clujenilor.

CFR vrea să câștige, astfel că șefii din Gruia vor cele mai bune condiții de joc pentru elevii lui Alin Minteuan.

Pentru acest lucru, pe terenul de antrenament al celor de la CFR Cluj au fost răstignite patru ciori! Motivul? Ciorile și porumbeii nu se mai apropie de gazon pentru a mânca semințele și iarba, după cum ne-a spus unul dintre oamenii de la organizare. Baza pe care fotbaliștii ardelenilor se antrenează de mai mult timp este închiriată, dar, în același timp este și branduită cu sponsorii echipei, scrie Digi Sport.

Măsura este de un barbarism nemaiîntâlnit, în 2019 fiind metode mult mai eficiente pentru a ține păsările departe de gazon.

Un aparat de îndepărtat păsări costă între 100 și 400 de lei.